
**REPUBLIKA E KOSOVËS**

REPUBLIC OF KOSOVO / REPUBLIKA KOSOVA

**KOMUNA E SHTIMES**

MUNICIPALITY OF SHTIME/ OPSTINA STIMLJE

**Zyra e Kryetarit të Komunës**

/Kancelarija presednika opstine/mayor’s office

Zyra për Informim/ Information Office/ Kancelarija za Informisanje

**Procesverbal nga mbledhja e V-të e Këshillit Komunal për Siguri në Bashkësi (KKSB), e mbajtur më 23 tetor 2024, në ora 10:00, në sallën e vogël të Komunës së Shtimes**

***Në mbledhje kanë marrë pjesë: Nënkryetari i Komunës, Faruk Beqa, komandanti i Stacionit Policor në Shtime, Haxhi Behluli, Berat Babaj (FSK), Skender Baftiu, (KBI), Muharrem Haziri (OSCE), Skender Dauti, Besnik Shala (DKA)dhe Vlora Hyseni (ZI).***

Nënkryetari i Komunës z. Beqa merr fjalën dhe falënderon të pranishmit që janë prezent në këtë mbledhje dhe prezanton pikat e rendit të ditës:

**1.Shqyrtimi i Ekstrakt-Procesverbalit nga mbledhja e mbajtur më 24 shtator 2024;**

**2.Informatë për çështje të sigurisë në komunën e Shtimes nga Policia e Kosovës;**

**3.Luftimi i narkomanisë në shkolla dhe hapësira publike;**

**4.Zbatimi i masave për sigurinë në punë;**

**5.Të ndryshme.**

***1.Shqyrtimi i Ekstrakt-Procesverbalit nga mbledhja e mbajtur më 24 shtator 2024***

**Faruk Beqa:** Përshëndetje për të pranishmit! Në filluam po u’a prezantoj edhe njëherë pikat e rendit të ditës. A jeni që ky procesverbal të kaloj (anëtarët e KKSB-së, votuan unanimisht). Konstatoj që procesverbali kalon unanimisht.

Kalojm menjëherë në pikën e dytë të rendit të ditës.

***2.Informatë për çështje të sigurisë në komunën e Shtimes nga Policia e Kosovës;***

**Faruk Beqa:** Fjalën tani ja kaloj komandantit të Stacionit Policor në Shtime, Haxhi Behluli, që të na njofton për gjendjen e sigurisë në komunën tonë.

**Haxhi Behluli:** Përshëndetje për kryesuesin e KKSB-së dhe për të gjithë anëtarët, pjesëmarrës në këtë mbledhje.

Ndër detyrat themelore të policisë që është shumë me rëndësi, është që në bazë të statistikave dhe informatat të cilat trajtohen me prioritet për gjendjen dhe situatën e sigurisë në rajonin e përgjegjësisë, konkretisht nivelin e ruajtjes së sigurisë së përgjithëshme, prandaj duke marr për bazë 9 mujorin e këtij viti dhe të gjitha rrethanat e analizuara mbi bazën e përgjithëshme të gjendjes, është konstatuar se siguria e përgjithëshme është në nivelin e duhur.

Duke e analizuar situatën për nga numri i veprave penale, gjatë këtij 9 mujori të vitit 2024 nuk kemi asnjë rast vrasje, po ashtu është me rëndësi që nuk kemi ndonjë ngatërresë (hasmëri), kemi vetëm një rast vetëvrasje në një fshat, ndërsa për dallim nga viti i kaluar që kemi pas 2 raste tentim vetvrasje, tani këtë vit nuk kemi asnjë rast, edhe në rastet e lëndimeve trupore kemi rënje nga 27 sa ishin vitin e kaluar, këtë vit kemi 24.

Është me rëndësi të ceket se edhe te veprat penale të vjedhjeve kemi rënje nga 60 vitin e kaluar në të njejtën periudhë kohore ishin 60, ndërsa tani kemi 47 raste.

Kemi ngritur masat për vjedhjen e pyjeve dhe kemi hapur 3 raste dhe në bashkëpunim me pylltarinë janë konfiskuar një masë e shtuar e masës drurore të transportuar ilegalisht.

Te veprat e lëndëve narkotike është ngritur angazhimi dhe në krahasim me vitin e kaluar janë identifikuar persona me droga dhe janë hapur 4 raste për dallim me vitin e kaluar që janë trajtuar vetëm 2 raste, po ashtu këtë vit kemi shtuar edhe angazhimin dhe bashkëpunimin me njësitë e antidrogës për parandalimin e drogave.

Vepra që hyn në kapitullin e rrjeteve sociale, kompjuterike kemi 4/5 raste në 2024, e po ashtu jemi duke trajtuar edhe raste për shpërndarje të fotove nga disa postale.

Në fushën e sigurisë është ngritur edhe konfiskimi i armëve, armëmbajtjeve pa leje dhe kemi numrin e rasteve 10 sa ishin vitin e kaluar, këtë 9 mujor janë 16 raste.

Edhe në rastet e dhunës në familje kemi rënie nga 29 sa kanë qenë, këtë vit kemi 22.

Aksidente në komunikacionin rrugor kemi ngritje 328 ishin vitin e kaluar, ndërsa gjatë këtij 9 mujori janë 338, duke e marrë parasysh që edhe interesi i qytetarëve ka qenë, që edhe rastet me dëme të vogla materiale të procedohen me rast, por e mira është që në gjithë këto raste nuk kemi raste me fatalitet. Kemi shtuar angazhimet dhe veprimet në komunikacion, kemi shtuar edhe numrin e pikave të kontrollit me laser-radar, edhe patrullimet në këmbë në qytet dhe me qëllim të parandalimit janë shqiptuar 3522 tiketa këtë vit, nga 1830 sa ishin në 9 mujorin e vitit të kaluar.

Njësitë policore duke u nisur nga reaguesit e parë, hetimet, sektori janë të angazhuar maksimalisht për sigurinë në shkolla, trajtimin e disa rasteve problematike të nxënësve, megjithëse kemi një rast për një nxënës të klasës së VI-të, ku policia me prokurorin dhe Qendrën për Punë Sociale, kanë kryer të gjitha procedurat, e cila qështje është e njohur dhe shumë me rëndësi që procedurat për më tutje të ndiqen nga qendra sociale, arsimi etj, ndonëse kurdo që kanë nevojë për policinë ne do të asistojmë

Çështje tjetër është edhe rasti i qytetarës B.Bytyqi, që don trajtim më të shpejt dhe është e domosdoshme që këtë gjendje të saj të trajtohet po ashtu nga QPS-ja me ndihmën e Drejtorisë së Shëndetësisë dhe Mirëqenies Sociale dhe e njejta të mjekohet apo të strehoet në Entin Psikiatrik.

**Faruk Beqa:** Sa i takon rastit të B.Bytyqi, është marr një iniciativë shumë e mirë nga asambleisti Benik Seferi, ku mbi 20 persona kanë dhënë kontribut që gjendja e saj në shtëpi të përmirësohet. Por një gjë e kemi të qartë që gjendja e saj nuk përmirësohet dhe vazhdimisht na sjellë probleme edhe këtu në komunë duke kërkuar vazhdimisht gjëra të ndryshme. Si institucione duhet të bëjmë ndonjë zgjidhje edhe për të.

Edhe për rastin e fëmiut do të bidesojmë në këtë mbledhje, sepse shpesh herë e kamë parë edhe në shesh të qytetit dukë këkuar para.

**Skender Baftiu:** Sa i tkon rastit të B.Bytyqi, thuajse çdo të premte vjen te xhamia, nuk kërkon lëmoshë, por ka kërkesa të ndryshme.

**Haxhi Behluli:** Për rastin e nxënësit, kemi biseduar edhe me drejtorin e shkollës, pasi që edhe ky do trajtim mjekësor.

**Besnik Shala:** Edhe ne si DKA jemi në dijeni të këtij rasti dhe çregullimi i sjellljeve të këtij nxënësi ka filluar qysh ka shkollimi i hershëm sa ishte në shkollën “Emin Duraku”.

Psikologia shkollore, në përshkrim të detyrave të saj, e ka që t’i ndihmoj mësimdhënësit në trajtime individuale me nxënës, por nuk ka të drejtë të jep terapi apo diçka tjetër, por vetëm të jep rekomandime. Për këtë rast është shumë e nevojme ndërhyrja e institucioneve si e QPS-së, në trajtimin e tij, në kuptimin që të ketë një diagnozë fëmiu.

Nxënësi në fjalë ka një monitorim të vazhdueshëm në shkollë edhe nga drejtori, por problemet e tij zakonisht janë jashtë shkollës.

**Haxhi Behluli:** Deri më tani diku 12 nxënës i kemi marrë në intervista, sepse të gjithë kanë ankesa nga ky fëmijë, përfshirë këtu disa edhe me lëndime ne nuk mundemi me ngrit asnjë rast penal për atë fëmij për shkak të moshës, por kemi biseduar me QPS-në, por vëmendja ndaj tij duhet të rritet.

**Faruk Beqa:** Dua të thëm, që personalisht do të mirrem me të dyja rastet, ndoshta politikisht nuk më takon, por është ana tjerë, ajo morale e njerëzore që më takon të mirrem me këto dy raste.

**Muharrem Haziri:** Dua të shtoj edhe unë diçka, edhe pse këtu jam nga OSBE, në këtë rast dua të flas si qytetar i këtij vendi. Dua të then që çfardo adresimi që i bëni QPS-së, ti adresoheni me një shkresë zyrtare, se pse kjo është shumë e rëndësishme.

Është edhe një çështje tjetër që më shqetëson, mos prania e vazhdueshme e disa anëtarëve të KKSB-së.

**Faruk Beqa:** Është e vërtet kjo që thoni, mendoj që gjatë këtyre muajve, deri në mbledhjen e ardhshme do të ndryshojmë vendimin dhe disa anëtarë do të ndërrohen dhe të zëvendësohen me anëtarë të rinjë, sepse kjo që po ndodhë nuk është në rregull.

**Skender Dauti:** Rastet për të cilat diskutuam deri tani, janë të njohura edhe për neve si zyrtarë.

Nuk është, që institucionet nuk janë marr me këto raste, por se duhet të mirremi në vazhdimësi. Unë do t’i bashkohen nismës së nënkryetarit në këto raste.

Ndërsa sa i takon Zyrës për Emergjenca, gjatë këtij 9 mujori, kemi patur probleme me temperatura të larta, ku kemi pastur edhe disa zjarre, por të cilat janë menagjuar mirë, dhetani nga sezona e shirave, rreziku është gjithmonë permanent, por Komuna e Shtimes është duke punuar në një projekt të pastrimit të Lumit Shtimjanja dhe shpresojmë që rreziku do të jetë dukshëm më i ulët.

***3. Luftimi i narkomanisë në shkolla dhe hapësira publike;***

**Skender Baftiu:** Për shkak të një takimi që kam, me duhet të largohem pak para kohe, por desha të ndalem pak te këto pika, që me këto dy rastet të mirremi konkretisht.

Ne si institucion fetar që jemi, edhe këto raste por edhe për pikën në të cilën jemi, i kemi trajtuar gjithmonë me prioritet nëpër xhami tona, në të cilat xhami thuajse 70 % na ka ndryshuar edhe struktura, kemi nga nxënës të shkollave fillore, student të profesioneve të ndryshme por edhe pjestarë të policisë e zyrtarë të institucioneve, dhe ne vazhdimisht kemi trajtuar tema për luftimin e dukurive negative, çofshin ato tema të drogës, alkoolit, dhunës në familje dhe këtë e kemi bërë me qëllimin që të informohen njerëzit për dëmet dhe pasojat që sjellin këto dukuri. Në çdo tubim që kemi, përveq atyre në xhami, vazhdimisht tregojmë qëndrimin e fesë ndaj këtyre dukurive.

**Besnik Shala:** Kjo si dukuri është jashtzakonisht shqetësuese, por institucionet tona shkollore e kanë infrastrukturën e nevojshme për luftimin e kësaj dukurie. Në shkolla janë psikologët shkollorë të cilët bëjnë trajnime të vazhdueshme dhe ana tjetër positive është bashkëpunimi shumë i mirë që kemi me Stacionin Policor në Shtime, por funksionojnë edhe kamerat e sigurisë nëpër shumicën e institucioneve shkollore.

***4. Zbatimi i masave për sigurinë në punë;***

Faruk Beqa: Po konsideroj që kjo temë ndoshta të kalon për mbledhjen e ardhshme, ngase nga drejtoria adekuate nuk kemi asnjë të pranishëm.

Gjatë kësaj mbledhje diskutuan shumë qështje, që shpresoj që do të kemi mbështetje dhe shpresoj që në mbledhjen e ardhshme të jenë prezent të gjithë antarët e KKSB-së.

***5.Të ndryshme***

Në këtë pikë diskutimi përfshiu mospraninë e vazhdueshme të disa anëtarëve të KKSB-së.

U la të shqyrtohet për zëvendësimin e tyre në të ardhmen.

***Rekomandime nga mbledhja e V-të e KKSB, datë 23 tetor 2024***

1.Forcimi i bashkëpunimit ndërinstitucional Të rritet koordinimi midis Policisë, Qendrës për Punë Sociale (QPS), Drejtorisë së Shëndetësisë dhe Mirëqenies Sociale (DSHM), dhe Drejtorisë Komunale të Arsimit (DKA) për trajtimin e rasteve sociale dhe problematike.

2.Të vazhdohet bashkëpunimi ndërmjet shkollave, Policisë dhe institucioneve fetare për ndërgjegjësimin e nxënësve dhe qytetarëve mbi pasojat e drogave. Të forcohen masat parandaluese, përfshirë instalimin e kamerave të sigurisë në hapësira publike dhe organizimin e fushatave edukative.

3.Të intensifikohen kontrollet në zona të ndjeshme për parandalimin e veprave penale, përfshirë rastet e drogës, vjedhjeve dhe armëmbajtjes pa leje. Të rritet angazhimi në ruajtjen e sigurisë në shkolla dhe trajtimin e rasteve problematike të nxënësve në bashkëpunim me psikologët dhe drejtorët e shkollave.

4. Rritja e efikasitetit të KKSB-së Të shqyrtohet zëvendësimi i anëtarëve joaktivë të KKSB-së me anëtarë të rinj që mund të kontribuojnë më shumë në zgjidhjen e problemeve të komunitetit. Të sigurohet pjesëmarrja aktive dhe raportimi i rregullt nga të gjithë anëtarët e KKSB-së.

5. Parandalimi i aksidenteve dhe përmirësimi i sigurisë rrugore Të vazhdohet me rritjen e kontrolleve në komunikacion sidomos afër shkollave dhe shtimin e masave parandaluese për aksidentet.

Mbledhja ka përfunduar në ora 11:40

Procesmbajtës:

Vlora Hyseni